13. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ ΚΑΙ ΟΙΚΟΝΟΜΙΚΩΝ Αριθ. 78139/7005 της 6/19 Ιουλ. 1974 (ΦΕΚ Β΄ 725) Περί καθορισμού της αποζημιώσεως των προσλαμβανομένων επί σχέσει ιδιωτικού δικαίου εις κενάς θέσεις εκπαιδευτικού προσωπικού της Παιδαγωγικής Τεχνικής Σχολής και της Ανωτέρας Σχολής Εκπαιδευτικών Τεχνολόγων Μηχανικών της Σ.Ε.Λ.Ε.Τ.Ε. Έχοντες υπ’ όψει τας διατάξεις του άρθρ. 23 παρ. 4 του Ν.Δ. 789/1970 «περί οργανώσεως της Σ.Ε.Λ.Ε.Τ.Ε.», ως και σχετικήν εισήγησιν του Διοικητικού Συμβουλίου της Σ.Ε.Λ.Ε.Τ.Ε., περιλαμβανομένην εις την υπ’ αριθ. 13/1974 πράξιν αυτού, αποφασίζομεν : Η μηνιαία αποζημίωσις των προσλαμβανομένων επί σχέσει ιδιωτικού δικαίου εις κενάς θέσεις εκπαιδευτικού προσωπικού της Παιδαγωγικής Τεχνικής Σχολής και της Ανωτέρας Σχολής Εκπαιδευτικών Τεχνολόγων Μηχανικών της Σχολής Εκπαιδευτικών Λειτουργών Επαγγελματικής και Τεχνικής Εκπαιδεύσεως, εχόντων τα κατά το άρθρ. 21 του Ν.Δ. 789/1970 προσόντα, καθορίζεται ίση προς τας μηνιαίας αποδοχάς του τακτικού εκπαιδευτικού προσωπικού του κλάδου και του εισαγωγικού βαθμού της θέσεως, εις ην προσλαμβάνονται, προσαυξανομένη κατά τα υπό της παρ. 2 του άρθρ. 25 του Ν.Δ. 789/1970 προβλεπόμενα επιδόματα. Η διδακτική ή επαγγελματική πείρα τούτων από κτήσεως του πτυχίου των, δεόντως βεβαιωμένων παρά δημοσίας αρχής, προσμετρείται δια την χορήγησιν αυτοίς επιδόματος πολυετούς υπηρεσίας, ως και δια την χορήγησιν τριετιών, αφαιρουμένου δια την δευτέραν περίπτωσιν του απαιτουμένου κατά τας διατάξεις του άρθρ. 21 του Ν.Δ. 789/1970 χρόνου προς διορισμόν. 